cyanic-selkie/wikianc huggingface dataset:
দারুল উলুম দেওবন্দের প্রশাসন
দারুল উলুম দেওবন্দ ভারতের উত্তরপ্রদেশের সাহারানপুর জেলায় অবস্থিত একটি মাদ্রাসা, যা ১৮৬৬ সালের ৩০ মে প্রতিষ্ঠিত হয়। দারুল উলুম দেওবন্দের মূলনীতি অনুসারে পরামর্শমূলক নীতির উপর ভিত্তি করে দারুল উলুম দেওবন্দ পরিচালনার জন্য একটি অনুমোদিত উচ্চ পরিষদ রয়েছে, যা মজলিসে শূরা নামে পরিচিত। এটি দারুল উলুম দেওবন্দ প্রতিষ্ঠার সাথে সাথে গঠিত হয়েছিল। বছরে অন্তত দুবার মজলিসে শূরার অধিবেশন আবশ্যক। পদাধিকারবলে দারুল উলুম দেওবন্দের মুহতামিম ও সদরুল মুদাররিস এই মজলিসে শূরার সদস্য পদ পেয়ে থাকেন। সাধারণত দারুল উলুম দেওবন্দের মুহতামিম বা পরিচালক মজলিসে শূরার সভাপতি হন। ২০২২ পর্যন্ত ১০ জন ব্যক্তি বিভিন্ন মেয়াদে দারুল উলুম দেওবন্দের মুহতামিমের দায়িত্ব পালন করেছেন। মজলিসে শূরার অধীনে ১৯২৭ সাল থেকে ৯ সদস্য বিশিষ্ট মজলিসে আমেলা বা নির্বাহী পরিষদ নামে একটি পরিষদ বিদ্যমান রয়েছে। মজলিসে শুরা এবং মজলিসে আমেলার একটি গুরুত্বপূর্ণ বৈশিষ্ট্য হল যে কোনো সিদ্ধান্তের জন্য সংখ্যাগরিষ্ঠতার বিধান থাকলেও সংখ্যাগরিষ্ঠতার পরিবর্তে তাদের সিদ্ধান্ত সাধারণত ঐক্যমতের দ্বারা নেওয়া হয়। মতের ঐকমত্য না থাকার ঘটনা খুব কম।
মজলিসে শূরা
তৎকালীন ভারতের জনগণ সাধারণত গণতান্ত্রিক ব্যবস্থার সাথে পরিচিত ছিল না। দারুল উলুম ইসলামি শৈলীতে মজলিসে শুরা প্রতিষ্ঠা করে এবং এই ব্যবস্থা সফলভাবে পরিচালনা করে, সম্প্রদায়ের সামনে একটি উদাহরণ স্থাপন করে। কাসেম নানুতুবি দারুল উলুম দেওবন্দের মূলনীতির তৃতীয় অনুচ্ছেদে বলেছেন, মাদ্রাসার উপদেষ্টাগণকে মাদ্রাসার উন্নতি, অগ্রগতি এবং সুষ্ঠু ও সুশৃঙ্খল ব্যবস্থাপনার দিকে সর্বদা লক্ষ্য রাখতে হবে। নিজের মত প্রতিষ্ঠার একগুঁয়েমী যাতে কারো মাঝে না হয় এ দিকেও লক্ষ্য রাখতে হবে। উপদেষ্টাগণ নিজ নিজ মতের বিরোধিতা কিংবা অন্যের মতামতের সমর্থন করার বিষয়টি সহনশীলভাবে গ্রহণ করতে না পারেন তাহলে এ প্রতিষ্ঠানের ভিত্তিমূল দুর্বল হয়ে পড়বে। আর যথাসম্ভব মুক্ত মনে পরামর্শ দিতে হবে এবং মাদ্রাসার শৃঙ্খলা রক্ষার বিষয়টি লক্ষণীয় হতে হবে। নিজেরমত প্রতিষ্ঠার মনোবৃত্তি না থাকতে হবে। এ জন্য পরামর্শদাতাকে মতামত প্রকাশের ক্ষেত্রে তার মতামত গ্রহণীয় হওয়ার ব্যাপারে অবশ্যই আশাবাদী না হতে হবে। পক্ষান্তরে শ্রোতাদেরকে মুক্তমন ও সৎ উদ্দেশ্য নিয়ে তা শুনতে হবে। অর্থাৎ এরূপ মনোবৃত্তি রাখতে হবে যে, যদি অন্যের মত যুক্তিযুক্ত ও বোধগম্য হয়, তাহলে নিজের মতের বিপরীত হলেও তা গ্রহণ করে নেওয়া হবে। আর পরিচালকের জন্য পরামর্শসাপেক্ষে সম্পাদনীয় বিষয়ে উপদেষ্টাগণের সাথে পরামর্শ করে নেওয়া অবশ্যই জরুরী। তবে মুহতামিম নিয়মিত উপদেষ্টাদের থেকেও পরামর্শ করতে পারবেন। তবে যদি ঘটনাক্রমে উপদেষ্টা পরিষদের সকল সদস্যের সাথে পরামর্শ করার সুযোগ না হয় এবং প্রয়োজনমাফিক উপদেষ্টা পরিষদের উল্লেখযোগ্য সংখ্যক সদস্যের সাথে পরামর্শক্রমে কাজ করে ফেলা হয়, তাহলে কেবল এ জন্য অসন্তুষ্ট হওয়া উচিত হবে না যে, ‘আমার সাথে পরামর্শ করা হল না কেন?’ কিন্তু যদি মুহতামিম কারো সঙ্গেই পরামর্শ না করেন, তাহলে অবশ্যই উপদেষ্টা পরিষদ আপত্তি করতে পারবে।
প্রথম মজলিসে শূরা
দারুল উলুম দেওবন্দ প্রতিষ্ঠার সময় সাত সদস্যের সমন্বয়ে প্রথম মজলিসে শূরা গঠিত হয়েছিল:
১৯৮০
১৯৮০ সালে দারুল উলুম দেওবন্দের শতবার্ষিকী সম্মেলন অনুষ্ঠিত হয়। এসময় মজলিসে শূরার সদস্য সংখ্যা ছিল ১৮ জন। যথা:
বর্তমান
বর্তমান মজলিসে শূরার সদস্য: আবুল কাসেম নোমানী,বদরুদ্দিন আজমল,রাবে হাসানী নদভী, গোলাম মুহাম্মদ বাস্তনভি, রহমতুল্লাহ মীর কাসেমি, আবদুল আলিম ফারুকি, আনোয়ারুর রহমান বিজনূরী, শফিক বেঙ্গুলুরী, আনযার হুসাইন মিয়া দেওবন্দী, মাহমুদ রাজস্থানী, ইসমাঈল মালিগাও, মুহাম্মাদ আকিল, মালিক ইবরাহীম, হাকিম কালিমুল্লাহ আলিগড়, হাবিব আহমদ, নিযামুদ্দিন খামোশ।
মুহতামিম
দারুল উলুম দেওবন্দের প্রতিষ্ঠালগ্ন থেকে এ পর্যন্ত ১০ জন ব্যক্তি বিভিন্ন মেয়াদে মুহতামিমের দায়িত্ব পালন করেছেন। দারুল উলুম দেওবন্দের বর্তমান মুহতামিম আবুল কাসেম নোমানী।
নির্বাহী পরিষদ
মজলিসে শূরার অধীনে ১৯২৭ সাল থেকে মজলিসে আমেলা (নির্বাহী পরিষদ) নামে একটি পরিষদ বিদ্যমান রয়েছে। এর সদস্য সংখ্যা ৯। তিন মাস অন্তর এর সভা অনুষ্ঠিত হয়। এই পরিষদের কাজ হল মজলিসে শুরার কাজে সহযোগিতা করা এবং মজলিসে শূরা কর্তৃক প্রদত্ত কর্তৃপক্ষের সাথে সামঞ্জস্য রেখে দারুল উলুমের প্রশাসনিক বিষয়গুলিকে বাস্তবে প্রয়োগ করা।
শতবার্ষিকী সম্মেলন
দারুল উলুম দেওবন্দের শতবার্ষিকী সম্মেলন পরবর্তী সময়ে দারুল উলুম দেওবন্দের মুহতামিম কারী মুহাম্মদ তৈয়ব এবং মজলিসে শূরার মধ্যে মতবিরোধ শুরু হয়। মতবিরোধের এক পর্যায়ে কারী মুহাম্মদ তৈয়ব দিল্লির এক সাধারণ সভায় দারুল উলুম দেওবন্দের সংবিধান ও মজলিসে শূরার বিলুপ্তি ঘোষণা করে একটি এডহক কমিটি গঠন করে দেন। অপরদিকে ১৯৮২ সালের ১৭ ও ১৮ জানুয়ারি দেওবন্দে অনুষ্ঠিত সভায় মজলিসে শূরা কারী মুহাম্মদ তৈয়বকে তার পদ থেকে অব্যাহতি দিয়ে একজন নতুন মুহতামিম নির্বাচন করে সাথে বেশ কয়েকজন শিক্ষক ও কর্মচারীকে অব্যাহতি দেয়। তার বিপরীতে কারী মুহাম্মদ তৈয়বের কয়েকজন অনুসারী দেওবন্দের জামে মসজিদে একটি সমান্তরাল মাদ্রাসা প্রতিষ্ঠা করে, যা বর্তমানে দারুল উলুম ওয়াকফ দেওবন্দ নামে পরিচিত। দারুল উলুমের সঞ্চিত অর্থ ফ্রিজ করে দেওয়া হয়। ১৯৮৩ সালের ১৭ জুলাই কারী মুহাম্মদ তৈয়ব মৃত্যুবরণ করেন।
গোলাম মুহাম্মদ বাস্তনভি
গুজরাটের মুখ্যমন্ত্রী নরেন্দ্র মোদীর প্রশংসা করার কারণে ২০১১ সালে মজলিসে শূরা দারুল উলুম দেওবন্দের মুহতামিমের পদ থেকে গোলাম মুহাম্মদ বাস্তনভিকে অব্যাহতি প্রদান করে।
রোশেল রাও
রোশেল রাও (জন্ম: ২৫ নভেম্বর ১৯৮৮) হলেন একজন ভারতীয় মডেল, অভিনেত্রী এবং উপস্থাপক। ২০১২ সালে, তিনি ফেমিনা মিস ইন্ডিয়া ইন্টারন্যাশনালের মুকুট জয়লাভ করেছিলেন। তিনি কিংফিশার ক্যালেন্ডারে উপস্থিত হওয়া ছাড়াও বিভিন্ন টেলিভিশন অনুষ্ঠানেও অভিনয় করেছেন। ২০১৫ সালে, তিনি কালারসের প্রচারিত জনপ্রিয় অনুষ্ঠান বিগ বস ৯-এ একজন প্রতিযোগী হিসেবে অংশগ্রহণ করেছিলেন, যেখানে তিনি চতুর্থ স্থান অধিকার করেছিলেন।
প্রারম্ভিক জীবন
রোশেল রাও ১৯৮৮ সালে চেন্নাইয়ে জন্মগ্রহণ করেন। তিনি চেন্নাইয়ের এমওপি বৈষ্ণব কলেজ ফর উইমেন থেকে ইলেক্ট্রনিক মিডিয়াতে বিএসসি সম্পন্ন করেছেন।
ফেমিনা মিস ইন্ডিয়া
২০১২ সালের জানুয়ারি মাসে, রোশেল রাও পঞ্চম প্যান্টালুন ফেমিনা মিস ইন্ডিয়া দক্ষিণ প্রতিযোগিতায় অংশ নিয়েছিলেন, যেখানে তিনি প্রথম রানার-আপ হয়েছিলেন; শামতা আনচান উক্ত প্রতিযোগিতার শিরোপা জয়লাভ করেছিল। পরবর্তীতে তিনি ফেমিনা মিস ইন্ডিয়াতে অংশগ্রহণ করেন এবং ফেমিনা মিস ইন্ডিয়া ইন্টারন্যাশনাল ২০১২ বিজয়ী হিসেবে আবির্ভূত হন। তিনি সর্বমোট ৩টি সাবটাইটেল জয়লাভ করেছেন। "মিস গ্ল্যামারস ডিভা", "মিস র‍্যাম্প ওয়াক", "মিস বডি বিউটিফুল"। তিনি ২০১২ সালের অক্টোবর মাসে, জাপানের ওকিনাওয়ায় অনুষ্ঠিত মিস ইন্টারন্যাশনাল ২০১২ প্রতিযোগিতায় ভারতকে প্রতিনিধিত্ব করেছিলেন, যেখানে তিনি ৬৮টি দেশের মধ্যে নবম স্থান অধিকার করেছিলেন।
কোজাতেপে মসজিদ
ইতিহাস
কোজাতেপে মসজিদ নির্মাণের ধারণা ১৯৪০-দশকের। ৮ ডিসেম্বর, ১৯৪৪ সালে তুরস্কের ধর্মীয় বিষয়ক ভাইস-প্রেসিডেন্ট আহমেদ হামদি আকসেকি বাহাত্তর জন প্রতিষ্ঠাতা সদস্যের সাথে আঙ্কারায় "ইয়েনিশেহির" নামক একটি মসজিদ নির্মাতা সমিতি প্রতিষ্ঠা করেন।১৯৪৭ সালে এই সোসাইটি স্থপতিদের দ্বারা প্রকল্প তৈরি করার আহ্বান জানায় কিন্তু জমা দেওয়া প্রকল্পগুলির একটিও গ্রহণ করা হয়নি।১৯৫৬ সালে তৎকালীন প্রধানমন্ত্রী প্রয়াত আদনান মেন্ডারেসের প্রচেষ্টায় আঙ্কারায় একটি মসজিদ নির্মাণের প্রকল্পের জন্য জমি বরাদ্দ করা হয়েছিল এবং ১৯৫৭ সালে আবারও প্রকল্পের জন্য অনুরোধ করা হয়।তখন ছত্রিশটি প্রকল্পের মূল্যায়ন করা হয় যার মধ্যে ভেদাত দালোকে এবং নেজাত তেকেলিওলু-এর যৌথ প্রকল্প বাস্তবায়নের জন্য বেছে নেওয়া হয়।
স্থাপত্য
গৃহীত প্রকল্পটি একটি উদ্ভাবনী এবং আধুনিক নকশা হওয়ায় নির্মাণ শুরুর পর আধুনিকতাবাদী চেহারার জন্য রক্ষণশীলদের কাছ থেকে ব্যাপক সমালোচনার কারণে ভিত্তি স্তরে নির্মাণ কাজ বন্ধ হয়ে যায়।  বেদাত দালোকে ১৯৬৯ সালে ইসলামাবাদ, পাকিস্তান-এ শাহ ফয়সাল মসজিদ-এর জন্য  আন্তর্জাতিকভাবে পুরস্কৃত হবার পর কোজাতেপে মসজিদের একটি পরিবর্তিত সংস্করণ তৈরি করে।২৪,০০০ মুসল্লি ধারণক্ষম এ মসজিদটি বিশ্বের বৃহত্তম মসজিদগুলির মধ্যে একটি এবং আধুনিক ইসলামিক স্থাপত্য সূচনা হিসাবে গৃহীত।
১৯৬৭ সালে একটি তৃতীয় স্থাপত্য প্রতিযোগিতার পর হুসরেভ টেইলা এবং এম. ফাতিন উলুয়েনগিনের আরও রক্ষণশীল বা নস্টালজিক নকশা নির্মাণ শৈলী বেছে নেয়।১৯৮৭ সালে সম্পূর্ণ এই প্রকল্পটি একটি নিও-ক্লাসিক্যাল অটোমান স্থাপত্য শৈলীতে নির্মিত এবং এটি একটি সারগ্রাহী বিল্ডিং যা এদিরনে অবস্থিত সেলিমিয়ে মসজিদ এবং  ইস্তাম্বুলের সেহজাদে এবং সুলতান আহমেত মসজিদগুলোর মত হাগিয়া সোফিয়া বা পূর্ব রোমান স্থাপত্য দ্বারা প্রভাবিত হয়েছিল।
প্যাসার এমোডেনড্রি
স্যাক্সুয়াল স্প্যারো, দ্বিপদ নাম প্যাসার এমোডেনড্রি, চড়ুই পাখির পরিবার প্যাসারিডির অন্তর্ভুক্ত প্যাসারিন জাতের পাখি। এদেরকে মধ্য এশিয়ায় পাওয়া যায়। এরা লম্বায় ১৪-১৬ সেমি এবং ওজনে ২৫-৩২ গ্রাম। বৃহত্তম চড়ুই পাখিদের মধ্যে এরা অন্যতম।
শ্রেণীবিন্যাস
স্যাক্সুয়াল স্প্যারোর প্রজাতি নাম থেকে এদের মরুর বাসস্থানের কথা প্রকাশিত হয়। নামটি এসেছে এমোডেনড্রন (স্যান্ড একাশিয়া ট্রি) থেকে যা গ্রীক এমোস (বালি) এবং ডেনড্রন (গাছ) থেকে এসেছে। ইংরেজি নামের স্যাক্সুয়াল অংশ এসেছে স্যাক্সুয়াল গাছ থেকে যে গাছের সংগে এরা ওতপ্রোত ভাবে জড়িয়ে আছে।
বর্ণনা
এরা বড় আকারের চড়ুই পাখি। দৈর্ঘ্যে ১৪-১৬ সেমি এবং ওজনে ২৫-৩২ গ্রাম। এদের ডানার বিস্তৃতি ৭.১-৮.১ সে.মি.। সাধারণত পুরুষ চড়ুই পাখিদের ডানা বড় হয়। লেজের দৈর্ঘ্য ৬.৩-৬.৯৫ সে.মি। অন্যান্য চড়ুই পাখিদের মত এরাও খুব দ্রুত উড়তে পারে।
আবাস্থল
মধ্য এশিয়ার প্রত্যন্ত অঞ্চলে এই চড়ুইপাখি বাস করে। মরুভুমির মধ্যে এদেরকে পাওয়া যায়, বিশেষ করে নদী এবং জলাধারের কাছে। এদেরকে স্যাক্সুয়াল, পপলার অথবা টামারিক্স গাছের ঝোপে পাওয়া যায়। অনেক সময় এদেরকে শষ্যক্ষেতে পাওয়া যায়, বিশেষ করে শীত মৌসুমে।
রিচা গঙ্গোপাধ্যায়
রিচা গঙ্গোপাধ্যায় (জন্ম নামঃ অন্তরা রিচা গঙ্গোপাধ্যায়, জন্মঃ ২০ মার্চ ১৯৮৬) একজন প্রাক্তন ভারতীয় চলচ্চিত্র অভিনেত্রী এবং মডেল। বিভিন্ন বাণিজ্যিক বিজ্ঞাপনে কাজের পর, ২০১০ সালে তেলুগু রাজনৈতিক সিনেমা “লিডার” –এ অভিনয়ের মাধ্যমে তার চলচ্চিত্র জগতে অভিষেক ঘটে। চলচ্চিত্রে তার অভিনয় শুরু করার পর থেকে তিনি অনেক বাণিজ্যিকভাবে সফল তেলুগু সিনেমায় অভিনয় করেছেন, যেমনঃ “মিরাপাক্কায়” এবং “মির্‌চী”। ২০১১ সালে তিনি প্রথমবারের মত তামিল সিনেমায় অভিনয় করেন, “মায়াক্কাম এন্না”, এই সিনেমায় তার অভিনয় অনেক ইতিবাচক মতামত অর্জন করে।
ব্যক্তিগত জীবন
রিচা গঙ্গোপাধ্যায় ১৯৮৬ সালের ২০ মার্চ একটি বাঙালী পরিবারে জমগ্রহণ করেন। তিনি দিল্লিতে জন্মগ্রহণ করেন, তার মা পাওলা গঙ্গোপাধ্যায় এবং বাবা উৎপল। তার বাবা নেটশেপ টেকনোলজিসে সহ-সভাপতি হিসেবে এবং তার মা ডেট্রয়েটের দ্য হেনরী ফর্ড যাদুঘরে পরিচালক হিসেবে কর্মরত। তার পরিবার তামিল নাডুর কোয়েম্বাটুরে বসবাসরত ছিল। তার প্রথম বছর বসবাসের পর থেকে ১৯৮৯ সাল থেকে তারা যুক্তরাষ্ট্রে বসবাসরত। রিচা পেন্নিসিলভানিয়া এবং মিশিগানে বেড়ে উঠেন। যখন তিনি জুনিয়র ছাত্রী হিসেবে ওকেমস উচ্চ বিদ্যালয়ে অধ্যয়ন শুরু করেন, তখনই তিনি স্থানীয় গণমাধ্যমে লানসিং এ সুবিধা বঞ্চিত শিশুদের জন্য এটি তরুণ শিক্ষা কার্যক্রমে তার কর্মকাণ্ড সকলের নজরে আসে। এই কার্যক্রমটি তিনি চার বছর পরিচালনা করেন। তিনি মিশিগানের মিশিগান স্টেট বিশ্ববিদ্যালয় থেকে পুষ্টি এবং সাস্থ্য প্রশাসন থেকে পড়াশোনা করেন।
প্রাথমিক ক্যারিয়ার এবং, মডেলিং, ২০০৫-০৯
২০০৫ এবং ২০০৬ সালে, রিচা সৌন্দর্য প্রতিযোগিতায় অংশগ্রহণ করেন এবং মিস ইন্ডিয়া ইউএসএ প্রতিযোগিতায় প্রথম দশে স্থান করে প্রতিযোগিতা সমাপ্ত করেন। এই প্রতিযোগিতায় তিনি একটি ক্ষুদ্রতর পুরস্কার জিতেন, মিস কঞ্জেনিয়ালিটি। ২০০৭ সালের আগস্ট মাসে, রিচা মিশিগান সৌন্দর্য প্রতিযোগিতা এবং ডিসেম্বরে, তিনি নিউ জার্সির রয়্যাল আলবার্ট’স প্রাসাদে অনুষ্ঠিত ২৬তম বার্ষিক প্রতিযোগিতায় “মিস ইন্ডিয়া ইউএসএ” ২০০৭ এর মুকুট জিতেন। প্রতিযোগিতা চলাকালে, মিস ফটোজেনিক টাইটেল জিতেন এবং জোহান্সবার্গে অনুষ্ঠিত ১৭ তম বার্ষিক বিশ্বব্যপি মিস ইন্ডিয়া ইউএসএ সৌন্দর্য প্রতিযোগিতার প্রতিনিধিত্ব করার জন্য নির্বাচিত হন।
রিচা ২০০৮ সালে যুক্তরাষ্ট্র থেকে ভারতের মুম্বাইয়ে চলে আসেন, সিনেমায় অভিনয়ের মাধ্যমে তার ক্যারিয়ারের উন্ননয়নের জন্য। তিনি একধারে অনুপম খেরের অভিনয় বিদ্যালয় থেকে অভিনয়ের উপর ডিপ্লোমাসহ স্নাতক, অভিনেত্রী প্রস্তুতি এবং তার পোর্টফোলিও সম্পন্ন করেন। এবং একটি ফ্যাশন শোতে তিনি কাজ করার প্রস্তাব পান। ২০০৯ সালের প্রথমদিকে, রিচা বলিউড অভিনেত্রী প্রীতি জিনতা’র পাশাপাশি ভাটিকা আমোন্ড হেয়ার অয়েলের একটি বাণিজ্যিক বিজ্ঞাপনে কাজ করেন। একইসাথে তখন তিনি পিটার ইংল্যান্ড, মালাবার গোল্ড এবং কালানিকেতনের মডেল হিসেবেও নিযুক্ত ছিলেন।
চলচ্চিত্র আসা, ২০০৯-২০১৩
রিচা ২০১০ সালে লিডার নামে একটি তেলুগু সিনেমায় প্রধান চরিত্রে অভিনয়ের জন্য চুক্তিবদ্ধ হোন, যার নির্মাতা ছিল এভিএম প্রোডাকশন এবং পরিচালক শেখর কাম্মুলা। রিচা তার জন্মদিনে হায়দ্রাবাদ যান এবং সিনেমার অডিশনে যোগ দেন। তিনি ঐ অডিশনে তৎক্ষণাৎ নির্বাচিত হন এবং তার দুইদিন পরেই শুটিং শুরু হয়। ছবিতে, তিনি অর্চনা নামের একটি চরিত্র অভিনয় করেন, যে কিনা একজন টেলিভিশন চ্যানেলের প্রতিনিধি এবং প্রধান চরিত্রের প্রেমে পড়া একজন রাজনীতিবিদ রানা দাজ্ঞুবাতির কন্যা। এই সিনেমাটি অনেক ইতিবাচক রিভিউ অর্জনের পাশাপাশি বাণিজ্যিকভাবে সফল হয়। এই সিনেমায় রিচার অভিনয় সমালোচকদের দ্বারা "pretty and charming" এবং "good in a performance oriented role" হিসেবে বর্ণিত হয়। এই সিনেমার সফলতা পর, পরিচালক পি.বাসু “নাগাভালী” সিনেমায় অভিনয়ের জন্য তার সাথে চুক্তি করেন, এই সিনেমাটি ২০০৫ সালে “চন্দমুখী” সিনেমার পর্যায়ক্রমিক সিনেমা। এই সিনেমায় অভনিওয় করেন ভেঙ্কাটেশ, আনুশ্‌কা শেটি, শ্রদ্ধা দাস এবং পুনম কর। এই সিনেমা নির্মাণ চলাকালে, ভাসুর উৎসাহ কমে যেতে থাকে, যা রিচাকে এই সিনেমার প্রকল্প থেকে বাদ পড়ার হাত থেকে বাচায়। এই সিনেমাটিও বিভিন্ন ধরনের রিভিউ অর্জন করে। রিচা এই সিনেমায় নাগাভালীর আত্মা দ্বারা মানসিকভাবে প্রভাবিত হওয়ার চরিত্রে অভিনয় করেন। তার অভিনয় সম্পর্কে সমালোচকরা "impressive" এবং "convincing" দ্বারা অভিহিত করেন।
২০১১ সালের তার প্রথম মুক্তিপ্রাপ্ত আকশনধর্মী সিনেমা হল “মীরাপাক্কাই”, যে সিনেমাতেও রবি তেজা এবং দেকাশ শেঠ প্রধান চরিত্র অভিনয় করেন। তার অভিনীত পূর্বের “লিডার” সিনেমায় তার অভিনয়ের সফলতা দেখে এই ছবির পরিচালক হরিশ শঙ্কর তার সাথে চুক্তিবদ্ধ হন। তিনি রিচাকে প্রধানত বিদেশে বসবাসরত ভারতীয় বংশোদ্ভুদ দীক্ষা নামের একটি চরিত্রে অভিনয়ের জন্য প্রস্তাব দেন। কিন্তু যখন তারা সংলাপ দেখার জন্য একত্রিত হন, তখন পরিচালক হরিশ সিদ্ধান্ত নেন যে রিচা “ভিনম্র – একজন চিরাচরিত ব্রাহ্মণ নারী” চরিত্রে অভিনয়ের যোগ্য। সিনেমাটি ইতিবাচক রিভিউ অর্জন করে এবং সমালোচকরা রিচার অভিনয়কে "just about okay" বলে বর্ণনা করে। তারপর রিচাকে পরে আরো দুইটি তামিল সিনেমায় অভিনয় করতে দেখা যায়; প্রথমটি “মায়াক্কাম এন্না” বিয়ের উপর ভিত্তি করে নির্মিত একটি নাটকীয় সিনেমা, অভিনেতা ধনুশ, পরিচালনা করেন সেলভারাঘাভান, এই ছবিটি অত্যধিক ইতিবাচক রিভিউ এবং প্রশংসা অর্জন করে। তারপর তাকে “শিলাবর্ষন” সিনেমার পাশাপশি ধরনী’র “অস্থি” সিনেমাতেও অভিনয় করতে দেখা যায়। যা কিনা, ২০১০ সালের হিন্দি সিনেমা “দাবাং” এর পুনঃনির্মিত সিনেমা। এই সিনেমায় তিনি নেদুভালী চরিত্র অভিনয় করেন, যা সমালোচকদের দ্বারা প্রসংশিত হয়।
২০১২ সালে, ভারতীয় বাংলা চলচ্চিত্রের জনপ্রিয় নায়ক প্রসেনজিৎ চট্টোপাধ্যায়ের বিপরীতে “বিক্রম সিংহ : দ্য লায়ন ইজ ব্যাক” তার বাংলা সিনেমায় অভিষেক ঘটে, তার মাতৃভাষা। এই সিনেমাটি তেলুগু সিনেমা ভিকারামারকুডু এর পুনঃনির্মিত ছবি। তিনি তেলুগু সিনেমা “মিরচি” এবং “ভাই” সিনেমাতেও প্রভাশ এবং আক্কিনেনি নাগার্জুনার বিপরীতে অভিনয় করেন যা ২০১৩ সালে মুক্তিপ্রাপ্ত হয়।
২০১৩ সালে অক্টোবরে, তার ক্ষুদ্র ব্লগিং সাইটে ঘোষণা করে যে, তিনি আপাতত সিনেমা থেকে সাময়িকভাবে অব্যাহতি নিবেন এবং যুক্তরাষ্ট্র ফিরে যাবেন তার স্নাতকোত্তর পড়াশোনার জন্য।
কারি ইসমাইল
২০০৫ সালের জুন মাসে অপারেশন রেড উইংসের জবাবে আমেরিকান স্পেশাল ফোর্সের একটি হেলিকপ্টার ভেঙ্গে ফেলার অপরাধী ছিল তালেবান কমান্ডার কারি ইসমাইলের।
২০০৩ সালের ২ অক্টোবর ইসমাইল, আহমদ খদর এবং তার ছেলে আবদুলকারিম, আল-জাওফি, আল-ইরাকি এবং খালিদ হাবিব সকলেই দক্ষিণ ওয়াজিরিস্তানের একটি নিরাপদ বাড়িতে থাকতেন। পরের দিন ফজরের নামাজের পরে, খদর তার ছেলেকে বলেছিলেন যে পাকিস্তানি সেনারা গ্রামে একটি অভিযান চালানোর কথা জানিয়েছিল। এর কয়েক মিনিট পরে পাকিস্তানের একটি হেলিকপ্টার দল এবং কয়েকশো নিরাপত্তা বাহিনী গ্রামটিতে আক্রমণ করে।
২০০৪ সালের আগস্টে পাকিস্তান জানিয়েছিল যে তারা ইসমাইলকে আল-কায়েদার একটি "মূল ব্যক্তিত্ব" হিসাবে গ্রেপ্তার করেছে।
জেমি লি কার্টিস
প্রারম্ভিক জীবন
কার্টিস ১৯৫৮ সালের ২২শে নভেম্বর ক্যালিফোর্নিয়া অঙ্গরাজ্যের সান্তা মনিকায় জন্মগ্রহণ করেন। তার পিতা অভিনেতা টনি কার্টিস এবং মাতা অভিনেত্রী জ্যানেট লেই। তার পিতা ছিলেন ইহুদি এবং হাঙ্গেরিয় ইহুদি অভিবাসীর পুত্র। তার দুজন প্র-মাতামহী ডেনীয় ছিলেন, এবং তার মায়ের বাকি পূর্বপুরুষগণ জার্মান ও স্কটস-আইরিশ ছিলেন। জেমির বড় বোন কেলি কার্টিসও একজন অভিনেত্রী এবং তার পিতার অন্যান্য বিয়ের ফলে তার কয়েকজন সৎ ভাইবোন রয়েছে, তারা হলেন আলেকজান্ড্রা, অভিনেত্রী অ্যালেগ্রা, বেঞ্জামিন, ও নিকোলাস কার্টিস। ১৯৬২ সালে কার্টিসের পিতামাতার বিবাহবিচ্ছেদ ঘটে। কার্টিসের ভাষ্যমতে, বিবাহবিচ্ছেদের পর তার পিতা তাদের পাশে ছিল না এবং তিনি "পিতার দায়িত্ব পালনে আগ্রহী ছিলেন না।"
ধরখার ইউনিয়ন
আয়তন
ধরখাড় ইউনিয়নের আয়তন ৮,১৮৩ একর (৩৩.১২ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী ধরখার ইউনিয়নের মোট জনসংখ্যা ৩৪,২২১ জন। এর মধ্যে পুরুষ ১৬,২৮৮ জন এবং মহিলা ১৭,৯৩৩ জন। মোট পরিবার ৬,০৭৮টি। জনসংখ্যার ঘনত্ব প্রতি বর্গ কিলোমিটারে প্রায় ১,০৩৩ জন।
অবস্থান ও সীমানা
আখাউড়া উপজেলার সর্ব-পশ্চিমে ধরখার ইউনিয়নের অবস্থান। এ ইউনিয়নের পূর্বে মোগড়া ইউনিয়ন ও মনিয়ন্দ ইউনিয়ন, দক্ষিণে কসবা উপজেলার বিনাউটি ইউনিয়ন ও বাদৈর ইউনিয়ন, পশ্চিমে কসবা উপজেলার মূলগ্রাম ইউনিয়ন এবং উত্তরে ব্রাহ্মণবাড়িয়া সদর উপজেলার বাসুদেব ইউনিয়ন অবস্থিত।
প্রশাসনিক কাঠামো
ধরখাড় ইউনিয়ন আখাউড়া উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম আখাউড়া থানার আওতাধীন। এটি জাতীয় সংসদের ২৪৬নং নির্বাচনী এলাকা ব্রাহ্মণবাড়িয়া-৪ এর অংশ। এ ইউনিয়নের গ্রামগুলো হল:
শিক্ষা ব্যবস্থা
২০১১ সালের আদমশুমারি অনুযায়ী ধরখার ইউনিয়নের সাক্ষরতার হার ৫০.৫%। এ ইউনিয়নে ৯টি সরকারি প্রাথমিক বিদ্যালয়, ৪টি বেসরকারী রেজিঃ প্রাথমিক বিদ্যালয়, ৫টি উচ্চ বিদ্যালয় রয়েছে।
খাল ও নদী
ধরখার ইউনিয়নে অনেক নদী, খাল ও বিল রয়েছে। এ ইউনিয়েনের উত্তর দিকে প্রবাহিত তিতাস নদী।
হাট-বাজার
ধরখার ইউনিয়নে ৭টি হাটবাজার রয়েছে।
আইফোন এসই (২য় প্রজন্ম)
দ্বিতীয় প্রজন্মের আইফোন এসই (আইফোন এসই ২ বা আইফোন এসই ২০২০ নামেও পরিচিত) অ্যাপল ইনকর্পোরেটেড দ্বারা নকশা করা, বিকাশ করা এবং বাজারজাত করা একটি স্মার্টফোন। এটি আইফোন ১১ এবং ১১ প্রো/প্রো ম্যাক্স মডেলের পাশাপাশি আইফোন এর ১৩তম প্রজন্মের অংশ। অ্যাপল ১৫ এপ্রিল, ২০২০-এ দ্বিতীয় প্রজন্মের আইফোন এসই ঘোষণা করে, আইফোন ৮ এবং ৮ প্লাস বন্ধ করার সাথে সাথে। আইফোন এসই ছোট এবং হালকা প্রথম প্রজন্মের আইফোন এসইকে সফল করেছে। প্রাক-ফরমায়েস ১৭ এপ্রিল, ২০২০ থেকে শুরু হয়েছিল এবং ফোনটি পরবর্তীতে ২৪ এপ্রিল, ২০২০-এ প্রকাশ করা হয়েছিল এটি এর প্রারম্ভিক মূল্যের সাথে প্রকাশ করা হয়েছিল, এবং এটি একটি বাজেট ফোন হিসাবে অবস্থান করে নিয়েছিল।
তথ্যসূত্র
<references group="" responsive="1">
হাসান রামি পাশা
হাসান রামি পাশা (১৮৪২-১৯২৩) আব্দুল আজিজের শাসনামলে একজন উসমানীয় কর্মজীবি অফিসার, অ্যাডমিরাল এবং নৌমন্ত্রী ছিলেন। যিনি পরে গ্রিক-তুর্কি যুদ্ধে (১৮৯৭) অংশগ্রহণ করেছিলেন।
জীবন
তিনি ১৮৪২ সালে একটি আলবেনীয় পরিবারে সেলানিকে (থেসালোনিকি, বর্তমানে গ্রীসে) জন্মগ্রহণ করেন। 1856 সালে, নেভাল একাডেমি থেকে স্নাতক হওয়ার পরে তিনি নৌবাহিনীর অফিসার হিসাবে নিযুক্ত হন। রুশ-তুর্কি যুদ্ধের সময় (১৮৭৭-১৮৭৮) তিনি একটি যুদ্ধজাহাজের কমান্ডার ছিলেন। ১৮৮২ সালে তিনি নৌবাহিনীর কমান্ডার হিসাবে নিযুক্ত হন। তিনবছর পর তিনি সুলতান আবদুল হামিদ দ্বিতীয়ের অ্যাডজুট্যান্ট হন, একটি মর্যাদাপূর্ণ কিন্তু নিষ্ক্রিয় পদ। ১৮৯৭ সালে, গ্রেকো-তুর্কি যুদ্ধের প্রাক্কালে (১৮৯৭) তাকে দারদানেলিস রক্ষার দায়িত্ব দেওয়া হয়েছিল। ১৯০৬ সালে, তিনি নৌমন্ত্রী হিসাবে নিযুক্ত হন। তবে দুই বছর পরে, তরুণ তুর্কি বিপ্লবের পর তাকে এখনকার শক্তিশালী কমিটি অফ ইউনিয়ন অ্যান্ড প্রোগ্রেস পার্টিসন্স দ্বারা বরখাস্ত করা হয়। তাকে বিচারের মুখোমুখি করা হয়েছিল এবং তার পদাবনতি করা হয়েছিল। তার শেষ বছরগুলো ইস্তাম্বুলে কাটিয়েছিলেন এবং ১৯২৩ সালে মারা যান।
নৌবাহিনীতে সমস্যা
১৮৭৬ সালের আগে সুলতান আব্দুল আজিজ একটি শক্তিশালী নৌবাহিনীকে একটি শক্তিশালী পর্যায়ের গঠনের চেষ্টা করেছিলেন। ঊনবিংশ শতকের মাঝামাঝি, উসমানীয় নৌবাহিনী ছিল বিশ্বের সবচেয়ে শক্তিশালী নৌবাহিনীর একটি। কিন্তু দ্বিতীয় আবদুল হামিদ কখনই কোনো নৌ তৎপরতা করতে দেননি। রুশ-তুর্কি যুদ্ধের পর, প্রায় ২০ বছর ধরে, নৌবাহিনীর কোন প্রশিক্ষণ, কৌশল বা রক্ষণাবেক্ষণ ছিল না। সমস্ত যুদ্ধজাহাজ সামান্য প্রশিক্ষণ ছাড়াই গোল্ডেন হর্নে অবস্থান করেছিল। একটি মতানুযায়ী, আব্দুল হামিদ নৌবাহিনীর কর্মকর্তাদের সম্ভাব্য অভ্যুত্থানকে ভয় পেয়েছিলেন। কিন্তু গ্রীসের বিরুদ্ধে যুদ্ধের আগে, আব্দুল হামিদ একটি সম্ভাব্য গ্রিক নৌ আক্রমণের বিরুদ্ধে সতর্কতা হিসাবে দারদানেলিস স্ট্রেটে নৌবাহিনী পাঠানোর সিদ্ধান্ত নেন। গ্রিক নৌবাহিনী ছিল ছোট কিন্তু উসমানীয় সাম্রাজ্যের তুলনায় আরো আধুনিক এবং উন্নত ছিল। হাসান রামি যিনি এই নৌবাহিনীর কমান্ডার ছিলেন শীঘ্রই জানতে পারেন যে প্রায় সমস্ত জাহাজ এবং বেশিরভাগ অস্ত্রের বড় ধরনের মেরামত প্রয়োজন। যদিও হাসান রামি পাশা অনেক কষ্টে দারদানেলস পর্যন্ত যাত্রা করতে সক্ষম হয়েছিলেন, কিন্তু তিনি দেখেছিলেন যে নৌবাহিনী প্রায় কার্যকর অবস্থার বাইরে ছিল। তিনি একটি প্রতিবেদন তৈরি করে পুরনো জাহাজ মেরামত না করে নতুন যুদ্ধজাহাজ কেনার পরামর্শ দেন। তিনি আরও উল্লেখ করেছেন যে নৌবাহিনী সম্পর্কে সুলতানের কাছে দেয়া পূর্বের প্রতিবেদনগুলি মিথ্যা ছিল।
হাসান রামি পাশার স্মৃতিকথা
পরে হাসান রামি পাশা নিজেকে নির্দোষ প্রমাণ করার জন্য তার স্মৃতিকথা প্রকাশ করেন। ২০১৩ সালে একজন অবসরপ্রাপ্ত নৌ কর্মকর্তা ও সম্পাদক ওসমান অ্যান্দেস দ্বারা রউফ বে-এর সমালোচকদের সমালোচনা ও তার স্মৃতিকথা একইসাথে পুনঃপ্রকাশিত হয়েছিল।
হাফস বিন সুলাইমান
আবু আমর হাফস ইবনে সুলায়মান ইবনে আল-মুগীরা ইবনে আবি দাউদ আল-আসাদি আল-কুফি (أبو عمرو حفص بن سليمان بن المغيرة الأسدي الكوفي) যিনি হাফস (706-796 CE; ইসলামী ক্যালেন্ডার অনুসারে 90-180 হিজরি) নামে বেশি পরিচিত ছিলেন। তিনি কুরআনের ক্বেরাতের সাতটি প্রামাণিক পদ্ধতির মধ্যে একটির একটি প্রাথমিক উদ্ভাবক ছিলেন। তার শিক্ষক আসিম ইবনে আবি আল-নাজুদের মাধ্যমে তার পদ্ধতিটি মুসলিম বিশ্বের সংখ্যাগরিষ্ঠ জুড়ে সবচেয়ে জনপ্রিয় পদ্ধতি হয়ে উঠেছে।
আসিমের ছাত্র হওয়ার পাশাপাশি হাফস তার জামাইও ছিলেন। বাগদাদে জন্মগ্রহণ করার পর, হাফস অবশেষে মক্কায় চলে আসেন যেখানে তিনি তার শ্বশুরের আবৃত্তি পদ্ধতিকে জনপ্রিয় করেন।
অবশেষে, আসিমের পদ্ধতির হাফসের তেলাওয়াতকে মিশরের সরকারী পদ্ধতিতে পরিণত করা হয়, ১৯২৩ সালে মিশরের প্রথম ফুয়াদের পৃষ্ঠপোষকতায় কুরআনের মানসম্মত মিশরীয় মুদ্রণ হিসাবে আনুষ্ঠানিকভাবে গৃহীত হয়। কুরআনের অধিকাংশ কপি আজ হাফসের পাঠ অনুসরণ করে। উত্তর ও পশ্চিম আফ্রিকায় ওয়ার্শ পড়ার প্রবণতা বেশি।
হাফস তেলাওয়াত
সংযোগ=//upload.wikimedia.org/wikipedia/commons/thumb/a/a2/Kufa_Mosque%2C_1915.jpg/220px-Kufa_Mosque%2C_1915.jpg|বাম|থাম্ব| [[মসজিদ আল-কুফা|কুফার গ্রেট মসজিদ, ১৯১৫ সাল]] সমস্ত প্রামাণিক তেলাওয়াত ঐতিহ্যের মধ্যে, শুধুমাত্র হাফসের কুফান ঐতিহ্যের অধ্যায় প্রথম সূরা এ বাসমালাকে একটি পৃথক আয়াত হিসাবে অন্তর্ভুক্ত করা হয়েছে।
১০ম খ্রিস্টাব্দে, তার কিতাব আল-সাব'আ ফিল-কিরাআত-এ, ইবনে মুজাহিদ কুরআনের সাতটি পাঠ প্রতিষ্ঠা করেছিলেন যা পরবর্তীতে প্রামাণিক 'সাত' নামে পরিচিত হবে। তাদের তিনজন পাঠক কুফা থেকে এসেছিল, তখন কুফা ছিলো ইসলামিক শিক্ষার প্রাথমিক কেন্দ্র। তিনজন কুফান পাঠক ছিলেন আল-কিসাই, কুফান; হামজাহ আজ-জাইয়্যাত; এবং আসিম ইবনে আবি আল-নাজুদ।
এটি হাফস 'আসিম ঐতিহ্যের পাশাপাশি যা কুফার তেলাওয়াত ঐতিহ্যকে প্রতিনিধিত্ব করে, মুসলিম বিশ্বে কুরআনের দুটি প্রধান মৌখিক সংক্রমণের একটি। কায়রোর প্রভাবশালী আদর্শ কুরআন যা ১৯২৪ সালে প্রকাশিত হয়েছিল হাফস ও আসিমের তেলাওয়াতের উপর ভিত্তি করে।
জ্যাক ক্রফোর্ড
জন নেভিল ক্রফোর্ড (Jack Neville Crawford; জন্ম: ১ ডিসেম্বর, ১৮৮৬ - মৃত্যু: ২ মে, ১৯৬৩) সারের কেন হিল এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯০৬ থেকে ১৯০৮ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে সারে এবং অস্ট্রেলিয়া ও নিউজিল্যান্ডে যথাক্রমে দক্ষিণ অস্ট্রেলিয়া ও ওতাগোর প্রতিনিধিত্ব করেছেন। শৌখিন মর্যাদার অধিকারী ছিলেন তিনি। দলে তিনি মূলতঃ অল-রাউন্ডারের ভূমিকায় অবতীর্ণ হতেন। ডানহাতে ব্যাটিংয়ের পাশাপাশি ডানহাতে মিডিয়াম কিংবা অফ স্পিন বোলিং করতেন জ্যাক ক্রফোর্ড।
১৯০৪ থেকে ১৯২১ সাল পর্যন্ত প্রথম-শ্রেণীর ক্রিকেট জীবন চলমান ছিল জ্যাক ক্রফোর্ডের। দ্রুত লয়ে ও আক্রমণাত্মক শক্তিশালী মারের কারণে বেশ সুনাম কুড়িয়েছিলেন তিনি। মিডিয়াম পেস অফ স্পিন আকারের বোলিং করতেন। বলে নিখুঁততা আনয়ণ ও পিচে বলকে জোড়ালোভাবে বাঁক খাওয়াতে পারদর্শী ছিলেন তিনি। প্রথম-শ্রেণীর ক্রিকেটার হিসেবে অপ্রত্যাশিতভাবে খেলা চলাকালীন চশমা পরিধান করতেন।
বিদ্যালয়ের ছাত্র অবস্থাতেই অসাধারণ ক্রিকেটারের স্বীকৃতি পান জ্যাক ক্রফোর্ড। ২১ বছর বয়স হবার পূর্বেই ইংল্যান্ডের পক্ষে টেস্ট ক্রিকেটে অংশ নিতে পেরেছেন। ১৯০৭-০৮ মৌসুমে মেরিলেবোন ক্রিকেট ক্লাবের (এমসিসি) সদস্যরূপে সফলতম সময় অতিবাহিত করেন। সমগ্র খেলোয়াড়ী জীবনে মাত্র বারো টেস্ট খেললেও ক্রিকেটবোদ্ধারা তাকে অন্যতম সেরা প্রতিভারূপে গণ্য করতেন ও ভবিষ্যতে ইংরেজ ক্রিকেটে নেতৃত্ব দেয়ার প্রত্যাশা করেছিলেন। উপর্যুপরী দুই ইংরেজ মৌসুমে প্রথম-শ্রেণীর ক্রিকেটে ১,০০০ রান ও ১০০ উইকেট লাভের ন্যায় ডাবল লাভের কৃতিত্ব রয়েছে তার।
বেশ কয়েকজন পেশাদার খেলোয়াড়কে শৃঙ্খলাভঙ্গের কারণে বাদ দেয়ার পর ১৯০৯ সালে গুরুত্বপূর্ণ খেলায় সারে দলের অভ্যন্তরে অসন্তোষের সৃষ্টি হয়। ক্রফোর্ড ও সারে কর্তৃপক্ষের মধ্যে তিক্ততা বাড়তে থাকে। ক্লাবের সাথে থাকলে কোন ভবিষ্যৎ নেই এ কথা তাকে বলা হলে জ্যাক ক্রফোর্ড অস্ট্রেলিয়া চলে যান। সেখানে তিনি শিক্ষক হিসেবে কাজ করতে থাকেন। পাশাপাশি, দক্ষিণ অস্ট্রেলিয়ায় ক্রিকেট খেলা চালিয়ে যান। আর্থিক সংঘাতের কারণে সাউথ অস্ট্রেলিয়ান ক্রিকেট অ্যাসোসিয়েশনের সাথে মনোমালিন্যের সৃষ্টি হলে নিউজিল্যান্ডে চলে যান ও ওতাগোর পক্ষে খেলতে থাকেন। ঐ দলের সাথে সম্পর্কও তার খারাপ পর্যায়ে চলে যায়। ওতাগো ত্যাগ করে প্রথম বিশ্বযুদ্ধের শেষদিকে নিউজিল্যান্ড সেনাবাহিনীতে যোগ দেন। সেখান থেকে ইংল্যান্ডে ফিরে যান ও সারের সাথে শান্তিপূর্ণ ভাব বজায় রাখেন। ১৯১৯ থেকে ১৯২১ সাল পর্যন্ত সুন্দরভাবে খেলেন। কিন্তু, প্রথম-শ্রেণীর ক্রিকেটে বারংবার ভাগ্যবিড়ম্বনার শিকার হন তিনি।
সমগ্র খেলোয়াড়ী জীবনে বারোটি টেস্টে অংশগ্রহণ করার সুযোগ লাভ করেছিলেন জ্যাক ক্রফোর্ড। ২ জানুয়ারি, ১৯০৬ তারিখে দক্ষিণ আফ্রিকার বিপক্ষে টেস্ট ক্রিকেটে অভিষেক ঘটে তার। সকল প্রথম-শ্রেণীর ক্রিকেটে ৩২.৬০ গড়ে ৯৪৮৮ রান ও ২০.৬৬ গড়ে ৮১৫ উইকেট পেয়েছেন। এর পাশাপাশি, নিচেরস্তরের ক্রিকেটেও অংশ নিয়েছেন জ্যাক ক্রফোর্ড। জীবনের বাদবাকী সময় নিভৃতচারী ছিলেন। ২ মে, ১৯৬৩ তারিখে ৭৭ বছর বয়সে সারের এপসম এলাকায় জ্যাক ক্রফোর্ডের দেহাবসান ঘটে।
শৈশবকাল
alt=A school viewed through a stone gateway|বাম|থাম্ব|রেপটন স্কুল, যেখানে ক্রিকেটার হিসেবে ক্রফোর্ড তার পরিচিতি তৈরী করেন। ১ ডিসেম্বর, ১৮৮৬ তারিখে সারের কোলসডন এলাকার কেন হিলে জ্যাক ক্রফোর্ডের জন্ম। রেভ জন চার্লস ক্রফোর্ড ও অ্যালাইস দম্পতির তিন পুত্রের সর্বকনিষ্ঠ ছিলেন তিনি। এ দম্পতির আরও তিন কন্যা ছিল। ক্রিকেটীয় পরিবেশে জ্যাক ক্রফোর্ড বড় হয়ে উঠেন। তার বাবা ও কাকা ফ্রাঙ্ক ক্রফোর্ড কেন্টের পক্ষে প্রথম-শ্রেণীর ক্রিকেটে অংশগ্রহণ করেছিলেন। তার অপর ভ্রাতা - ভিভিয়ান ও রেজিনাল্ড প্রথম-শ্রেণীর ক্রিকেটে অংশগ্রহণ করেছিলেন। পুরো পরিবারই ক্রিকেটের সাথে জড়িত ছিল ও ক্রফোর্ডকে কিশোর অবস্থা থেকেই অনুপ্রেরণা দেয়া হতো। এগারো বছর বয়সেই প্রাপ্ত বয়স্কদের সাথে নিয়মিতভাবে খেলতে শুরু করেন।
ইস্টবোর্নের গ্লেনগ্রোভ স্কুলে পড়াশোনা করেছেন। এরপর সেখান থেকে হেনলি-অন-টেমসের সেন্ট উইনফ্রেডস স্কুলে চলে যান। সেখানকার ক্রিকেট দলে দুই বছর খেলে ২,০৯৩ রান ও ৩৬৬ উইকেট লাভ করেন। ১৯০২ সালে রেপটন স্কুলে চলে যান। প্রথম বছরেই ক্রিকেট দলে খেলার সুযোগ লাভ করেন। ১৯০৫ সালে বিদ্যালয় ত্যাগ করার পূর্বপর্যন্ত প্রথম একাদশে খেলেছিলেন। খেলায় তার প্রভাব অসামান্য ছিল। ১৯০৬ সালে উইজডেন ক্রিকেটার্স অ্যালমেনাকে প্রকাশিত প্রতিবেদনে পূর্ববর্তী ৪৯ বছরে সেরা তিনজন বিদ্যালয় বালক ক্রিকেটারের অন্যতমরূপে ঘোষিত হন। অন্যরা হলেন - এ. জি. স্টিল ও স্ট্যানলি জ্যাকসন। ক্রিকেট ঐতিহাসিকেরাও রেপটনে থাকাকালীন তার ক্রিকেট প্রতিভার কথা একবাক্যে স্বীকার করে নিয়েছেন। বেনি গ্রীন মন্তব্য করেন যে, তার এ অর্জন বিদ্যালয় বালকদের কাছে আদর্শস্থানীয়। জেরাল্ড ব্রডরিবের অভিমত, খুব সম্ভবতঃ বিদ্যালয় বালক ক্রিকেটারদের মধ্যে তিনি সর্বশ্রেষ্ঠ।
১৯০৪ সালের মধ্যে রেপটন ক্লাবে জ্যাক ক্রফোর্ডের একাধিপত্য ছিল। ৭৫৯ রান তোলার পাশাপাশি ৭৫ উইকেট দখল করেন। উইকেট সংগ্রহের দিক দিয়ে তার এ সংগ্রহটি দলের সকল বোলারের চেয়েও বেশি ছিল। সামগ্রিকভাবে বিদ্যালয় দলের সর্বাপেক্ষা গুরুত্বপূর্ণ খেলোয়াড়ের মর্যাদা পেয়েছিলেন। উইজডেনের প্রতিবেদনে জানা যায় যে, ঐ বছর তিনি ইংল্যান্ডের সর্বাপেক্ষা সেরা শৌখিন বোলার ছিলেন। তিনি মিডিয়াম-পেস অফ স্পিন বোলিং করতেন। তবে, তার ডেলিভারীকৃত বলগুলোয় গতির ভিন্নতা পরিলক্ষিত হয়। শুরুতে ধীরলয়ে ও পরবর্তীতে ধীর ধীরে দ্রুতগতিতে বোলিংয়ে অগ্রসর হতেন।
সারে অধ্যায়
সারে ক্লাব দ্রুত তার প্রতিভা লক্ষ্য করে ১৯০৩ সালে প্রস্তুতিমূলক খেলায় অংশগ্রহণের আহ্বান জানায়। ১৯০৪ সালের সুন্দর ক্রীড়াশৈলী উপস্থাপন করায় কাউন্টি দলে খেলার জন্য আমন্ত্রিত হন। অনেক খেলোয়াড়ের মাঝে জ্যাক ক্রফোর্ডকেই পরীক্ষামূলকভাবে খেলানো হয় ও সর্বাপেক্ষা সফলতার স্বাক্ষর রাখেন। কেন্টের বিপক্ষে প্রথম-শ্রেণীর খেলায় অভিষেক ঘটে তার। তিন উইকেট পান ও সারে দলের পক্ষে ৫৪ রান তুলে শীর্ষ রান সংগ্রাহক হন। পরবর্তী সাত খেলায়ও তিনি যথেষ্ট ভালো খেলেন। গণমাধ্যমে তার উচ্ছ্বসিত প্রশংসা করা হয়। গ্লুচেস্টারশায়ারের বিপক্ষে দ্বিতীয় ইনিংসে ৭/৪৩ বোলিং পরিসংখ্যান গড়েন ও খেলায় সর্বমোট দশ উইকেট লাভের কৃতিত্ব দেখান। ঐ মৌসুমে ১৬.৯৩ গড়ে ৪৪টি প্রথম-শ্রেণীর উইকেট লাভের মাধ্যমে বোলিং গড়ে কাউন্টির শীর্ষস্থান দখল করেন ও ১৬.৩৫ গড়ে ২২৯ রান তুলেন।
রেপটনে থাকা অবস্থায় ১৯০৫ সালে বিদ্যালয়ে থাকাকালে আঘাতের কারণে খেলোয়াড়ী জীবন বাঁধাগ্রস্ত হলেও ৮৫ গড়ে ৭৬৬ রান তুলেছিলেন। পাঁচ খেলায় ১৩ রানেরও কম গড়ে ৫৫ উইকেট পান। আগস্টের ছুটির দিনগুলোয় সারের পক্ষে পুনরায় খেলেন। নিজস্ব দ্বিতীয় খেলায় ইয়র্কশায়ারের বিপক্ষে ৯০ রান ও তৃতীয় খেলায় ডার্বিশায়ারের বিপক্ষে অপরাজিত ১১৯ রানের প্রথমবারের মতো প্রথম-শ্রেণীর ক্রিকেটে সেঞ্চুরি করেন। এরফলে ২০১৩ সাল পর্যন্ত কাউন্টির পক্ষে সর্বকনিষ্ঠ সেঞ্চুরিকারীর রেকর্ড টিকেছিল। এরপর নর্দাম্পটনশায়ারের বিপক্ষে ৮/২৪ পান ও লিচেস্টারশায়ারের বিপক্ষে অপরাজিত ১৪২ রান তুলেছিলেন। ঐ মৌসুমের শেষদিকে হ্যাস্টিংস উৎসবের খেলায় অংশ নিয়েছিলেন জ্যাক ক্রফোর্ড। ইংল্যান্ড সাউথের সদস্যরূপে বেশ কয়েকটি প্রতিনিধিত্বমূলক খেলায় অংশ নেন। এছাড়াও, কাউন্টি চ্যাম্পিয়ন ইয়র্কশায়ারের বিপক্ষে বাদ-বাকী ইংল্যান্ডের সদস্যরূপে খেলেন তিনি। ১৯০৫ সালে সারের ব্যাটিং গড়ে দ্বিতীয় স্থানে অবস্থান করেন। সবগুলো প্রথম-শ্রেণীর খেলায় অংশ নিয়ে ৩৩.৯৩ গড়ে ৫৪৩ রান ও ১৮.৪৬ গড়ে ৪৭ উইকেট পান তিনি।   মৌসুম শেষে ঐ বছরের শীতকালে দক্ষিণ আফ্রিকা গমনের উদ্দেশ্যে মেরিলেবোন ক্রিকেট ক্লাবের (এমসিসি) সদস্য হবার জন্যে আমন্ত্রণ বার্তা পান।
আন্তর্জাতিক ক্রিকেট
বিদ্যালয় জীবন শেষ করার পর জ্যাক ক্রফোর্ড ১৯০৫-০৬ মৌসুমে প্রথমবারের মতো এমসিসি দলের সদস্যরূপে দক্ষিণ আফ্রিকা গমন করেন। দলটি পূর্বেকার সফরকারী ইংরেজ দলের ন্যায় শক্তিধর ছিল না। ক্রিকেটবোদ্ধারা দলের শক্তিমান মাঝারিসারির কাউন্টি দলের সাথে তুলনা করেন। এছাড়াও, ইংল্যান্ড ও দক্ষিণ আফ্রিকার গণমাধ্যমে শক্তিধর খেলোয়াড়দের অবজ্ঞা করার বিষয়েও এমসিসি সমালোচিত হয়। দলের সর্বকনিষ্ঠ সদস্য হিসেবে জ্যাক ক্রফোর্ডকে চিরাচরিত দায়িত্ব সংবাদ প্রতিবেদন লেখার দায়িত্বভার অর্পণ করা হয় ও নিজ দেশে এ সফরকালে নিয়মিতভাবে প্রেরণ করতেন। দলটি ওয়েস্টার্ন কেপের ওরচেস্টারে খেলাকালীন স্থানীয় গণমাধ্যমে ক্রফোর্ডের দক্ষিণ আফ্রিকায় অবস্থানের পরিকল্পনার বিষয়ে প্রতিবেদন প্রকাশ করে। ১৯০৬ সালের উইজডেন সংস্করণেও একই কথা তুলে ধরা হয়েছিল। ১৯০৫ সালে তার সফলতার বিষয়ে মন্তব্য করা হয় যে, তিনি কতদিন খেলায় অংশ নিবেন তা অনিশ্চিত। এছাড়াও, যদি তিনি টেস্ট ক্রিকেটে অংশ নেন, তাহলে ইংল্যান্ড না-কি দক্ষিণ আফ্রিকার পক্ষে খেলবেন তা নিয়েও প্রশ্ন উত্থাপিত হয়। ক্রিকেট ঐতিহাসিক নাইজেল হার্ট উইজডেনে দক্ষিণ আফ্রিকার বিষয়ে উল্লেখের ব্যাপারে অনুসন্ধান করেন। পাঁচ বছর পূর্বে তার কাকা দক্ষিণ আফ্রিকা ছেড়ে চলে যাবার সাথে যোগসূত্র রয়েছে বলে দাবি করেন।
এ সফরের সবগুলো প্রথম-শ্রেণীর খেলায় অংশ নিয়ে জ্যাক ক্রফোর্ড ৩১.২৩ গড়ে ৫৩১ রান তুলেন। ব্যাটিং গড়ে তৃতীয় স্থান দখল করেন তিনি। বল হাতে ১৮.৪৪ গড়ে ৩৪ উইকেট পান। এর ফলে, নিয়মিত বোলারদের মধ্যে পঞ্চম স্থানে চলে আসেন। সফরের শুরুরদিকের খেলাগুলো থেকে দুইবার ইনিংসে পাঁচ-উইকেট পেয়েছিলেন ও ৯৮ রান তুলেন।
টেস্ট অভিষেক
১৯ বছর ৩২ দিন বয়সে দক্ষিণ আফ্রিকার বিপক্ষে ইংরেজ দলের সদস্যরূপে টেস্ট ক্রিকেটে অভিষেক হয় তার। এরফলে ইংল্যান্ডের সর্বকনিষ্ঠ টেস্ট ক্রিকেটারের মর্যাদা লাভ করেন। পরবর্তীতে ১৯৪৯ সালে ব্রায়ান ক্লোজ তার এ রেকর্ড ভেঙ্গে ফেলেছিলেন। ছয় নম্বরে ব্যাট হাতে মাঠে নামেন। প্রথম ইনিংসে ৪৪ ও দ্বিতীয় ইনিংসে ৪৩ রান তুলতে সমর্থ হন।
নিজস্ব প্রথম বলেই বার্ট ভগলারের উইকেট পান তিনি। দ্বিতীয় ইনিংসে তিনি কোন উইকেট পাননি। অনিয়ন্ত্রিতভাবে বোলিং করেছিলেন। খেলায় স্বাগতিক দল এক উইকেটে জয় পায়। উইজডেন মন্তব্য করে যে, উভয় ইনিংসেই জ্যাক ক্রফোর্ড বেশ ভালোমানের ব্যাটিং করেছিলেন।
এক মাসব্যাপী অনুষ্ঠেয় টেস্টগুলোর মাঝে গুরুত্বহীন খেলায় ২১২ রান তুলেন। বাদ-বাকী খেলাগুলো ইংরেজ দল মানসিক অবসাদে ভোগে। দ্বিতীয় টেস্টে ব্যাটিংয়ের অবস্থান পরিবর্তিত হয় তার। অবস্থানের উত্তরণ ঘটিয়ে উদ্বোধনী ব্যাটসম্যানের ভূমিকায় অবতীর্ণ হন ও পুরো সিরিজে তা বজায় থাকে। চূড়ান্ত খেলায় ৭৪ রান তুলেন। এটিই তার প্রথম অর্ধ-শতরানের ইনিংস ছিল ও পরবর্তীতে তার টেস্ট খেলোয়াড়ী জীবনের সর্বোচ্চ রানে পরিণত হয়। এ খেলাতেই নিজস্ব সেরা বোলিং পরিসংখ্যান দাঁড় করিয়েছিলেন। ৩/৬৯ লাভ করেন তিনি।
টেস্ট সিরিজে ৩১.২২ গড়ে ২৮১ রান ও ৩৫.৭৭ গড়ে নয় উইকেট পেয়েছিলেন। ঐ সিরিজে ৪-১ ব্যবধানে ইংল্যান্ড দল পরাজয়বরণ করেছিল। দক্ষিণ আফ্রিকান গুগলি বোলারদেরকে যথাযথভাবে মোকাবেলা করতে না পারাই এর প্রধান কারণ ছিল। উইজডেন তাদের প্রতিবেদনে ক্রফোর্ডের ব্যাটিং দলের কিছু ইতিবাচক বিষয়গুলোর অন্যতমরূপে তুলে ধরে। সফরের বিষয়ে নিজদেশে লেখাকালে এমসিসি অধিনায়ক পেলহাম ওয়ার্নার ক্রফোর্ডের উচ্ছ্বসিত প্রশংসা করেন ও তরুণ বয়সে তার খেলার সামর্থ্যের কথা উল্লেখ করেন। ক্রফোর্ডের আত্মজীবনীকার মাইকেল বার্নসের অভিমত, ক্রফোর্ডের প্রতি ওয়ার্নার মোহাবিষ্ট ছিলেন। অন্য সমালোচকদের বিশ্বাস ছিল যে, বোলার হিসেবে তিনি আরও সফলতা লাভ করতে পারতেন। কিন্তু, দক্ষিণ আফ্রিকার ম্যাটিং উইকেটের কারণে তা আর হয়ে উঠেনি। তিনি বলকে বাউন্স করাতে সক্ষম ছিলেন ও উইকেটে বলকে বাঁক খাওয়াতে দক্ষ ছিলেন। এছাড়াও, বলে আরও স্পিন আনার চেষ্টা চালাচ্ছিলেন। ফলশ্রুতিতে বলে নিখুঁততা আনতে পারেননি।
সারে দলে সাফল্য
alt=A cricket match in progress; gasholders are visible in the background|থাম্ব|২০০৮ সালের দি ওভাল, সারের ঘরের মাঠ। ইংল্যান্ডে ফিরে ১৯০৬ মৌসুমে প্রথম-শ্রেণীর ক্রিকেটে ১,০০০ রান ও ১০০ উইকেট লাভের ডাবল অর্জন করেন। ঐ সময়ে এটিই সর্বকনিষ্ঠ খেলোয়াড় হিসেবে এ কৃতিত্ব অর্জন করেছিলেন। গ্লুচেস্টারশায়ারের বিপক্ষে ১৪৮ রান নেয়ার পর ৭/৮৫ ও ৪/৬৩ পান। এছাড়াও, পরের খেলাতেই দশ উইকেট নিয়েছিলেন। ৩০.১০ গড়ে সর্বমোট ১,১৭৪ রান পেয়েছিলেন তিনি ও ২০.২৮ গড়ে ১১৮ উইকেট লাভ করেন। এর স্বীকৃতিস্বরূপ লর্ডস ও ওভালে জেন্টলম্যান বনাম প্লেয়ার্সের মধ্যকার প্রতিনিধিত্বমূলক খেলায় অংশগ্রহণের জন্যে মনোনীত হন। তিনি শৌখিন খেলোয়াড়সমৃদ্ধ জেন্টলম্যানের পক্ষে খেলেছিলেন। এ মৌসুম শেষে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন তিনি। এতে উল্লেখ করা হয় যে, খুব কম ক্রিকেটারই এতো অল্প বয়সে এ ধরনের সমান গুণে গুণান্বিত।
এ পর্যায়ে জ্যাক ক্রফোর্ড আক্রমণাত্মক, শক্তিশালী শট খেলে দর্শকদের আগ্রহের কেন্দ্রবিন্দুতে উপনীত হন। ১৯০৭ সালে অল্প কয়েকদিনের ব্যবধানে ওভালে অনুষ্ঠিত দুইটি ভিন্ন খেলায় নিজ দল ও স্বাগতিক দলের বিশ্রাম কক্ষে বল ফেলেন। ঐ মৌসুমের শেষদিকে কেন্টের বিপক্ষে ৯০ মিনিটে ১০৩ রান তুলেন। এটিই ঐ মৌসুমে তার একমাত্র সেঞ্চুরি ছিল। বেশ কয়েকটি বল দর্শকদের মাঝে ফেলেন তিনি। টাইমসের অভিমত, এ ইনিংসটি উড্ডীয়মান পাখীর ন্যায়। সামগ্রিকভাবে ক্রফোর্ডের ব্যাটিং রেকর্ড পূর্ববর্তী মৌসুমের ন্যায় ছিল। ৩০.৪৭ গড়ে ১,১৫৮ রান তুলেন তিনি। বল হাতে নিয়ে ১৬.৯৫ গড়ে ১২৪ উইকেট পান ও নিজস্ব দ্বিতীয় ডাবল লাভের অধিকারী হন। আরও একবার জেন্টলম্যান বনাম প্লেয়ার্সের মধ্যকার খেলার জন্যে মনোনীত হন। তন্মধ্যে, দ্বিতীয় খেলায় ৬/৫৪ পান।
ফলশ্রুতিতে, দক্ষিণ আফ্রিকার বিপক্ষে অনুষ্ঠিত তিন টেস্টের দুইটিতে খেলার সুযোগ লাভ করেন। এগুলোই ইংল্যান্ডের মাটিতে তার টেস্ট খেলায় অংশগ্রহণ ছিল। তিন ইনিংস মিলিয়ে ২৬ রান ও ২৯ ওভার বোলিং করে উইকেট শূন্য ছিলেন তিনি। দ্বিতীয় টেস্টে তাকে বসিয়ে রেখে ইংল্যান্ড জয় পায়। এটিই সিরিজের একমাত্র ড্রবিহীন খেলা ছিল। তবে, উইজডেন সংবাদদাতা মনে করেন যে, খেলায় পিচের অবস্থা বিবেচনায় তাকে খেলা থেকে বিরত রাখা ভুল ছিল। টেস্টগুলোয় সফলতা না পেলেও ঐ মৌসুমের শীতকালে অস্ট্রেলিয়া গমনের জন্যে তাকে মনোনীত করা হয়। তবে, তখনো দক্ষিণ আফ্রিকার বিপক্ষে সিরিজটি শেষ হয়নি। তিনি গণমাধ্যমে বক্তব্য রাখেন যে, এ সফর শেষে তিনি অস্ট্রেলিয়ায় হয়তোবা থেকে যেতে পারেন।
অস্ট্রেলিয়া গমন, ১৯০৭-০৮
১৯০৭-০৮ মৌসুমে এমসিসি দল অস্ট্রেলিয়া গমন করে১৯০৭-০৮ মৌসুমে এমসিসি দল অস্ট্রেলিয়া গমন করে; দলটি ঠিক দক্ষিণ আফ্রিকা সফরকারী দলের মতো, শক্তিমত্তার ব্যাপারে প্রশ্নের মুখোমুখি হয়। কেননা, কমপক্ষে চারজন প্রথম পছন্দের খেলোয়াড়কে দলে রাখা হয়নি। এছাড়াও, আরেকজনের জোড়ালো সম্ভাবনাকেও নাকচ করে দেয়া হয়। সচরাচর, অ্যাশেজ সিরিজের জন্যে যে ধরনের প্রতিনিধিত্বকারী দল প্রেরণ করা হতো তার তুলনায় কম শক্তিশালী ছিল এ দলটি। সফরকারীরা টেস্ট সিরিজে ৪-১ ব্যবধানে পরাভূত হয়। তবে, উইজডেনের ভাষ্য মতে, কাঙ্ক্ষিত ফলাফলের তুলনায় এ সিরিজে বেশ প্রতিদ্বন্দ্বিতা হয়েছে।
প্রথম টেস্টে তিনি কালেভদ্রে বোলিং করেছেন। খেলায় অস্ট্রেলিয়া দল জয় পায়। ইংরেজ ও অস্ট্রেলীয় গণমাধ্যমে তার বোলিংয়ের বিষয়ে সমালোচনাধর্মী মন্তব্য প্রকাশ করা হয়। ইংল্যান্ডের ভারপ্রাপ্ত অধিনায়ক ফ্রেডরিক ফেন দ্বিতীয় টেস্টে এই দৃষ্টিভঙ্গীর সাথে সঙ্গতি রেখে কিছু সময়ের জন্যে বোলিং আক্রমণ করা থেকে ক্রফোর্ডকে দূরে সরিয়ে রাখেন। তা সত্ত্বেও, প্রথম ইনিংসে ৫/৭৯ পেয়ে অস্ট্রেলিয়াকে চমৎকার ব্যাটিং উপযোগী পিচে আটকিয়ে রাখতে সমর্থ হন ও খেলায় আট উইকেট পান। এরফলে ইংল্যান্ড দল সিরিজে সমতা নিয়ে আসে।
সিরিজের বাদ-বাকী টেস্টে অস্ট্রেলিয়া দল জয় পায়। তৃতীয় টেস্টে ক্রফোর্ড সিরিজে তার একমাত্র অর্ধ-শতরানের ইনিংস খেলেন। ৬২ রান করে ইংল্যান্ডের ৩৬৩ রানের ইনিংসে ভূমিকা রাখেন। এরফলে তার দল প্রথম ইনিংসে লিড নেয়। তবে, অস্ট্রেলিয়া দল দ্বিতীয় ইনিংসে ৫০৬ রান তুলে। এ পর্যায়ে প্রায় ৪৬ ওভার বোলিং করে ৩/১১৩ বোলিং পরিসংখ্যান দাঁড় করান। চতুর্থ টেস্টেই সিরিজের ভাগ্য নির্ধারিত হয়ে যায়। অস্ট্রেলিয়া দল বিশাল ব্যবধানের জয় পায়। বৃষ্টিবিঘ্নিত পিচের জন্য ইংল্যান্ডের প্রথম ইনিংসে ব্যাটিংয়ের পরিবেশ খুব দুরুহ হয়ে ওঠে। প্রথম দিন ক্রফোর্ড ৫/৪৮ পান। এটিই তার খেলোয়াড়ী জীবনের সেরা বোলিং ছিল। ফলে, ব্যাটিং উপযোগী পিচেও অস্ট্রেলিয়া দল মাত্র ২১৪ রানে গুটিয়ে যেতে বাধ্য হয়। উইজডেন লক্ষ্য করে যে, ক্রফোর্ড স্মরণীয় দক্ষতায় মিশ্র পেসে সফলকাম হন।
সফরের এ পর্যায়ে গণমাধ্যমে তার প্রশংসা করা হয় ও তার ক্রীড়াশৈলীর গুণগান গাওয়া হয়। তবে, প্রচুর পরিমাণে বল করার দায়িত্ব তার স্বাস্থ্যে বিরূপ প্রভাব ফেলতে শুরু করে। এ সময়ে তিনি প্রায় এক স্টোন ওজন হারান। সিরিজের চূড়ান্ত টেস্ট মেলবোর্নে অনুষ্ঠিত হয়। এরপূর্বেই তিনি মেলবোর্নের চিকিৎসকের শরণাপন্ন হন ও হৃদপিণ্ডের ডানদিকে চাপ পড়েছে বলে জানানো হয়। তাকে বিশেষজ্ঞ চিকিৎসকের শরণাপন্ন হতে বলা হয়। ঐ খেলায় অংশ নিলেও অস্ট্রেলিয়া দল জয় পায়। তার খারাপ স্বাস্থ্যের পাশাপাশি বেশ কয়েকজন খেলোয়াড়ের অসুস্থতা এর জন্যে দায়ী ছিল। সফর ব্যবস্থাপক পরবর্তীতে লিখেন যে, তিনি দেখতে বেশ দূর্বল হয়ে পড়েন ও তাকে খেলানো উচিত না। তাসত্ত্বেও, খেলায় তিনি ৫৪ ওভার বোলিং করে খেলায় আট উইকেট পেয়েছিলেন।
উইজডেন ক্রফোর্ডের বোলিংকে এ সফরের সর্বাপেক্ষা সফলতম আকর্ষণরূপে উল্লেখ করে ও বলে তার স্পিন আনয়ণের সক্ষমতার বিষয়ে উচ্ছ্বসিত প্রশংসা বাক্য তুলে ধরা হয়। এতে বলা হয়, এক পর্যায়ে তিনি সেরা উইকেটগুলো দখল করে খেলায় মোড় ঘুরিয়ে দিয়েছিলেন। ২৪.৭৩ গড়ে ৩০ উইকেট নিয়ে তিনি ইংরেজদের টেস্ট বোলিং গড়ে শীর্ষে ছিলেন। তবে, প্রত্যাশার তুলনায় তার ব্যাটিং বেশ কম হয়েছে। পাঁচ টেস্টে অংশ নিয়ে ১৮.০০ গড়ে ১৬২ রান তুলেছেন। সচরাচর তিনি আট নম্বরে ব্যাটিংয়ে নেমেছেন।  এ সফরের সকল প্রথম-শ্রেণীর খেলায় অংশ নিয়ে ২৬.৫২ গড়ে ৬১০ রান ও ২৫.১৯ গড়ে ৬৬ উইকেট পান।  ক্রফোর্ডের অবদান বেশ সাড়া জাগায় ও ক্রিকেটবোদ্ধাদের অভিমত, উত্তরোত্তর তার খেলার ধারা আরও বেগবান হবে। অস্ট্রেলীয় ব্যাটসম্যান ক্লেম হিল মন্তব্য করেন যে, ই খেলায় অনেক অসাধারণ ক্রিকেটার আছেন, আর আছেন একজন জ্যাক ক্রফোর্ড। সিরিজের শেষ খেলাটিই ক্রফোর্ডের সর্বশেষ টেস্ট খেলায় অংশগ্রহণ ছিল। সর্বমোট ১২ টেস্টে অংশ নিয়ে ২২.৩৩ গড়ে ৪৬৯ রান ও ২৯.৪৮ গড়ে ৩৯ উইকেট দখল করেছিলেন তিনি।
এ সফর সমাপণের শেষদিকে অস্ট্রেলীয় গণমাধ্যমের প্রতিবেদনে উল্লেখ করা হয় যে, ক্রফোর্ড অস্ট্রেলিয়ায় অবস্থানের পরিকল্পনা করছেন। তিনি বেশ কয়েকজন অভিজাত রমণীর প্রতি আকৃষ্ট হয়েছেন ও সম্পর্কে জড়িয়ে পড়েছেন। তাসত্ত্বেও, এ সফর শেষে ইংল্যান্ডে প্রত্যাবর্তন করেন তিনি। মে, ১৯০৯ সালে এ সফরকে ঘিরে ‘জেএন ক্রফোর্ড’স ট্রিপ টু ‘‘ক্যাঙ্গারু’’ ল্যান্ড’ শীর্ষক গ্রন্থ প্রকাশ করেন।
সারের সাথে মতবিরোধ
alt=A man in legal dress|থাম্ব|লর্ড অ্যালভারস্টোন সারে কাউন্টি ক্রিকেট ক্লাবের প্রেসিডেন্ট ছিলেন ১৮৯৫ থেকে ১৯১৫ সাল পর্যন্ত। সারের সাথে ক্রফোর্ডের বিরোধের একজন মূল হোতা ছিলেন তিনি। ১৯০৮ মৌসুমে জ্যাক ক্রফোর্ড অল্পের জন্যে তৃতীয় ডাবল লাভ করা থেকে বঞ্চিত হন। ৩৭.০৫ গড়ে ১,৩৭১ রান ও ২১.৪৮ গড়ে ৯৮ উইকেট পেয়েছিলেন তিনি। মৌসুমের শুরুতেই সারের অধিনায়কত্বের বিষয়ে সম্ভাব্য বিরোধের সূচনা ঘটে। ১৯০৮ সালে এইচ. ডি. জি. লেভেসন গাওয়ারকে অধিনায়ক হিসেবে মনোনীত করা হয়। কিন্তু আঘাতপ্রাপ্তি ও বিবাহবন্ধনের কারণে মৌসুমের শুরুতেই চার খেলায় অনুপস্থিত ছিলেন তিনি। ক্রফোর্ডও মৌসুমের শুরুতে খেলা থেকে বিরত ছিলেন। সাবেক অস্ট্রেলীয় টেস্ট অল-রাউন্ডার ও মিডলসেক্সের খেলোয়াড় আলবার্ট ট্রট সংবাদপত্রে এক নিবন্ধে উল্লেখ করেন যে, লেভেসন গাওয়ারের অনুপস্থিতিতে দলের অধিনায়কত্ব প্রদান না করায় ক্রফোর্ড দলের বাইরে অবস্থান করেছিলেন। তার পরিবর্তে পাঁচ বছর প্রথম-শ্রেণীর ক্রিকেটের বাইরে থাকা হ্যারি বুশকে দলের নেতৃত্বভার প্রদান করা হয়েছিল। ট্রট ক্রফোর্ডের প্রতি সদয়বান ছিলেন। এতে মন্তব্য করেন যে, সারে কর্তৃপক্ষ তাদের দৃষ্টিভঙ্গী পরিবর্তন করতে পারেন।
মৌসুমের বাদ-বাকী সময়ে সমারসেটের বিপক্ষে ২৩২ রান তুলেন। এটিই তার প্রথম-শ্রেণীর ক্রিকেটে সর্বোচ্চ ব্যক্তিগত সংগ্রহ ছিল। এছাড়াও, ডার্বিশায়ার ও হ্যাম্পশায়ারের বিপক্ষে সেঞ্চুরি করেছিলেন তিনি। তবে, সারের বোলিং বিভাগ শক্তিশালী ও বৈচিত্র্যপূর্ণ হওয়ায় তার সুযোগ সীমিত হতে শুরু করে। তিনি সংরক্ষিত বোলার হিসেবে ব্যবহৃত হতে থাকেন ও পূর্ববর্তী মৌসুমের তুলনায় কম বোলিং করতে থাকেন। সমসাময়িক প্রতিবেদনগুলোয় তার খেলায় ভূমিকা রাখার বিষয়ে উল্লেখ করা হয় যে, ঐ মৌসুমে তিনি বেশ ম্রিয়মান ছিলেন। সম্ভবতঃ অতিরিক্ত ক্রিকেট খেলায় অংশগ্রহণের ক্লান্তি ও বলে স্পিন আনয়ণের চেষ্টা এর প্রধান কারণ ছিল। সারের অধিনায়কত্ব তখনো অস্থিতিশীল ছিল। বেশ কয়েকবার জ্যাক ক্রফোর্ড দলকে নেতৃত্ব দিয়েছিলেন। তন্মধ্যে, ঐ মৌসুমের সর্বশেষ খেলায় সহোদর ভ্রাতা ভিভিয়ানের নেতৃত্বাধীন লিচেস্টারশায়ারের মুখোমুখি হয় তার দল।
ক্রফোর্ড শৌখিন খেলোয়াড় হিসেবে খেলায় অংশ নিতেন। তবে, তিনি যথেষ্ট সম্পদশালী ছিলেন না। ১৯০৮ সালে তার খরচের বরাদ্দ বৃদ্ধি পায়। কিন্তু, অন্যান্য আর্থিক চুক্তির বিষয়ে কর্তৃপক্ষের সাথে করতে পারেননি। ১৯০৫ সালে কর্তৃপক্ষ তার ধোঁপা খরচের ব্যয় প্রদান করে। কিন্তু পরবর্তীতে তারা তা দিতে অস্বীকৃতিজ্ঞাপন করে। পাশাপাশি, ১৯০৭ সালে অনুপস্থিত খেলাগুলোর ব্যয় প্রদান না করার কথা জানায়। তার আর্থিক দূরাবস্থায় উপযুক্ত চাকরি লাভের অক্ষমতাও দায়ী ছিল ও সারে কর্তৃপক্ষ একই শর্তে তাকে না খেলানোর কথা জানায়। প্রয়োজনে তিনি জীবনধারনের উপযোগী ক্ষেত্র তৈরী করতে পারেন বলে জানায়।
পূর্ববর্তী বছরগুলোর তুলনায় ১৯০৯ মৌসুমে ক্রফোর্ডের খেলার মান তুলনামূলকভাবে দূর্বল ছিল। শুরুতে বেশ ভালো করলেও আঘাতের কারণে পরবর্তীতে বোলিং করা থেকে নিজেকে বিরত রাখেন। এছাড়াও, তার ব্যাটিং গড় নিচেরদিকে পড়তে থাকে। এ মৌসুমে সারে কর্তৃপক্ষ বেশ কয়েকজন পেশাদার খেলোয়াড়ের সাথে শৃঙ্খলাভঙ্গের সমস্যার সাথে জড়িয়ে পড়ে। ক্লাবের সভাপতি, লর্ড অ্যালভারস্টোন মন্তব্য করেন যে, পেশাদারী দলের জয়ের চেয়ে পরাজয়বরণকারী শৌখিন দলকেই তিনি অগ্রাধিকার দেবেন। তার এ বক্তব্যের পর বেশ কয়েকজন পেশাদার খেলোয়াড় দল থেকে বাদ পড়েন। কয়েকজন খেলোয়াড়ের খেলোয়াড়ী জীবনে এর প্রভাব পড়লেও বেশ কয়েক মৌসুমে দলের অগ্রযাত্রা বেশ অস্থিতিশীল হয়ে পড়ে। ক্রফোর্ড অ্যালভারস্টোনের সাথে দ্বিমত পোষণ করলেও মৌসুমের অধিকাংশ সময় নিয়মিত অধিনায়ক লেভেসন গাওয়ারের অনুপস্থিতিতে দলকে নেতৃত্ব দিতেন।
১৯০৯ সালে সফররত অস্ট্রেলিয়া দলের বিপক্ষে সারের ঐতিহাসিক জয়ে নেতৃত্ব দিয়েছিলেন। এক্ষেত্রে পেশাদার বোলার টম রাশবি’র অবদান ছিল সবচেয়ে বেশি। তবে, তার অধিনায়কত্বের বিষয়ে বিশেষতঃ বোলিংয়ের উপর নিয়ন্ত্রণ না রাখার বিষয়ে গণমাধ্যমে ব্যাপক সমালোচনাধর্মী মন্তব্য প্রকাশ করা হয়। এ পর্যায়ে, ক্রফোর্ডের খেলার ধারও ক্রমশঃ ম্রিয়মান হতে থাকে। ব্যাট হাতে প্রায়শঃই আক্রমণাত্মক ব্যাটিং প্রচেষ্টায় আউট হতে থাকেন ও বোলার হিসেবে তার কার্যকারিতা ক্ষীণ হতে থাকে। ফলশ্রুতিতে, অ্যাশেজ সিরিজকে সামনে রেখে জেন্টলম্যানের পক্ষে খেলায় তাকে মনোনীত করা হয়নি। তার নেতৃত্বে সারে ভালো ফল করতে থাকলেও গণমাধ্যম ক্রমাগত তার অধিনায়কত্বের বিষয়ে সমালোচনা করতে থাকে। বার্নস মন্তব্য করেন যে, বার্নস মন্তব্য করেন যে, একজন তরুণ খেলোয়াড় যার ক্রিকেট মাঠে ধারাবাহিক ব্যর্থতা মেনে নেওয়ার কোন পূর্বঅভিজ্ঞতা নেই, তার জন্য এই সময়টি নিঃসন্দেহে হৃদয়বিদারক।
এ সময়ে সারের অন্যান্য সমস্যা দেখা দেয়। চেস্টারফিল্ডে ডার্বিশায়ারের বিপক্ষে খেলার জন্য রওয়ানাকালে রাস্তায় সংঘটিত ঘটনায় আটজন পেশাদার খেলোয়াড় গ্রেফতার হন। বিষয়টি মীমাংসা করা হয় ও গণমাধ্যমে পুলিশের বাড়াবাড়ির কথা তুলে ধরা হয়। জুলাইয়ের প্রথমদিকে অনুষ্ঠিত খেলাটিতে ডার্বিশায়ারকে ইনিংস ব্যবধানে পরাজিত করেছিল। রাশবি ও তার সতীর্থ পেশাদার খেলোয়াড় ওয়াল্টার লিস ও ডব্লিউ. সি. স্মিথ বল হাতে নিয়ে ব্যাপক সফলতা পান। এর পরপরই রাশবি ও লিস অজানা কারণে হাতাহাতিতে জড়িয়ে পড়েন। লেভেসন গাওয়ার তাদেরকে দল থেকে বের করে দেন ও সফররত অস্ট্রেলিয়া একাদশের বিপক্ষে সারের দ্বিতীয় খেলায় অংশগ্রহণ থেকে বিরত রাখেন। ক্রফোর্ডকে ঐ খেলায় নেতৃত্বদানের জন্য আমন্ত্রণ জানানো হয়। কিন্তু, রাশবি ও লিসের অনুপস্থিতি ও অপর বোলারের বাইরে চলে যাওয়া ও নিজে কাঁধের আঘাতের কারণে বোলিংয়ের অগ্রসর হতে না পারার বিষয়ে বিবেচনায় এনে দূর্বল আক্রমণ নিয়ে অগ্রসর হবার বিষয়টি তিনি ভেবে নিলেন। ফলশ্রুতিতে, তিনি অধিনায়কত্ব করার প্রস্তাব প্রত্যাখ্যান করে দেন। এরফলে দূর্বলমানের দলের বিষয়ে অস্ট্রেলীয়দের কাছে ক্ষমা চেয়ে নেন।
ক্রিকেট সংবাদদাতারা পরবর্তী খেলাগুলোয় সারে দলের পেশাদার খেলোয়াড়সহ ও ক্রফোর্ডের অনুপস্থিতি লক্ষ্য করেন। লক্ষ্য করেন যে, ক্রফোর্ড এখন ক্লাব পর্যায়ের ক্রিকেটে অংশগ্রহণ করছেন। এর অব্যবহিত পরপরই অ্যালভারস্টোন ক্রফোর্ড বরাবর লিখেন যে, সারে কমিটি পূর্ণাঙ্গভাবে রাশবি ও লিসের দল থেকে বাদ দেয়ার বিষয়ে লেভেসন গাওয়ারের সিদ্ধান্তকে সমর্থন করেন। তিনি যদি লেভেসন গাওয়ারের কাছে ক্ষমা না চান তাহলে তাকে আর দলে নেয়া হবে না।
১৯১০ মৌসুমের শেষদিকে জ্যাক ক্রফোর্ড ইংল্যান্ডের মাটিতে ১০ বছরের মধ্যে তার সর্বশেষ খেলাগুলোয় অংশ নিয়েছিলেন। অস্ট্রেলিয়া একাদশের বিপক্ষে ইংল্যান্ড একাদশের ও সাউথ জেন্টলম্যানের পক্ষে খেলেন তিনি। এরপূর্বে অস্ট্রেলীয় টেস্ট ক্রিকেটার ভিক্টর ট্রাম্পারের সাথে অস্ট্রেলিয়ায় অভিবাসনের বিষয়ে আলোচনা করেছিলেন। ক্লেম হিলের কাছ থেকে অ্যাডিলেডের সেন্ট পিটার্স কলেজে শিক্ষকতার পেশায় অংশগ্রহণই এর উপজীব্য বিষয় ছিল। প্রকৃতপক্ষে দক্ষিণ আফ্রিকায় এমসিসি দলের সফরের অন্যতম সদস্য হবার বিষয়টি জানতে পেরে মার্চ, ১৯১৯ সালে এ পরিকল্পনা গ্রহণ করেন। মতবিরোধ তুঙ্গে উঠলে কলেজ কর্তৃপক্ষকে রেসিডেন্ট মাস্টার পদে নিয়োগের লক্ষ্যে টেলিগ্রাম মারফত জানান। বছরে তার বেতন ধার্য্য করা হয় £১৬০ পাউন্ড। কাজের এ প্রস্তাবনাই সারে কর্তৃপক্ষের বিপক্ষে অবস্থানে উদ্দীপনা জোগায় বলে বার্নস মন্তব্য করেন। অক্টোবর, ১৯১০ সালে ঐ কলেজে অর্ডিনারি মাস্টার পদের প্রস্তাবনা পান। দ্রুত আসলে ভ্রমণ খরচ বাবদ £৫০ পাউন্ড লাভের কথা জানানো হয়। দুই দিন পরই পরিবারের সদস্যদের রেখে তিনি ইংল্যান্ড ত্যাগ করেন। এ সময় কোন দলীয় সঙ্গীকে দেখা যায়নি। কেবলমাত্র গণমাধ্যমের ব্যক্তিরাই উপস্থিত ছিলেন।
সাউথ অস্ট্রেলিয়ায় অন্তর্ভূক্তি
১৯১০-১১ মৌসুমে অংশগ্রহণকৃত প্রত্যেক প্রথম-শ্রেণীর খেলাতেই অর্ধ-শতরানের ইনিংস খেলেন। কিন্তু, বল হাতে কম সফল হয়েছিলেন তিনি। সফরকারী দক্ষিণ আফ্রিকা একাদশের বিপক্ষে বেশ সফলতা পান। এছাড়াও, ইতোপূর্বে তিনি গুগলি বোলারদেরকে স্বার্থকভাবে মোকাবেলা করেছিলেন। ফলশ্রুতিতে, ঐ বছরে অস্ট্রেলিয়া টেস্ট দলের সদস্য হবার দ্বারপ্রান্তে উপনীত হয়েছিলেন। কিন্তু, অস্ট্রেলিয়ান কন্ট্রোল বোর্ড সিদ্ধান্ত নিয়ে ফেলে যে, যেহেতু তিনি ইংল্যান্ডের পক্ষে টেস্ট খেলার স্বাদ নিয়েছেন, তাই তাকে দলে না রাখার পক্ষপাতী। তার পরিবর্তে অল-রাউন্ডার চার্লি কেলেওয়েকে দলের সদস্য হিসেবে রাখা হয়। গণমাধ্যমে তার খামারী হবার সংবাদ প্রকাশের প্রেক্ষিতে মার্চ, ১৯১১ সালে সেন্ট পিটার্সের পদ থেকে ইস্তফা দেন। এক পর্যায়ে তিনি হয়তো দক্ষিণ অস্ট্রেলিয়া ত্যাগ করার ব্যাপারে ভাবতে শুরু করেন। কিন্তু, ক্রিকেট অ্যাসোসিয়েশনের পক্ষ থেকে অ্যাডিলেড ওভালের কেরাণী হিসেবে তাকে নিযুক্ত করা হয়। এ পদে তিনি বার্ষিক £২০০ পাউন্ড লাভ করেন। পাশাপাশি অতিরিক্ত দায়িত্ব হিসেবে কোচিং ও তরুণদের স্কাউটিং করার কথা বলা হয়। অন্যদিকে, ইংল্যান্ডে তার পিতা সারে কর্তৃপক্ষের মন পরিবর্তনের চেষ্টা চালালেও তা ব্যর্থ হয়। এছাড়াও, কমিটিতে নিজের নির্বাচনেও ব্যর্থ হন। ১৯১০ সালের দিকে সারে কর্তৃপক্ষ বরাবরে লিখিত পত্রে ক্ষমা প্রার্থনা করেন। মার্চ, ১৯১১ সালে কমিটি সহানুভূতির সাথে তা পর্যালোচনা করে কাউন্টিতে ক্রফোর্ডের খেলার উপর নিষেধাজ্ঞা তুলে নেয়।
গণমাধ্যমে গুজব ছড়িয়ে পড়ে যে, পরবর্তী ১২ মাসেই ক্রফোর্ডের ভবিষ্যৎ নির্ভর করবে। এছাড়াও, ১৯১২ মৌসুমে ইংল্যান্ডে ফিরে আসার কথা বলা হয়। তাসত্ত্বেও, ১৯১১-১২ মৌসুমে সাউথ অস্ট্রেলিয়ায় অবস্থান করেন। তুলনামূলকভাবে কম সফল হলেও, প্রতিনিধিত্ববিহীন অস্ট্রেলিয়া একাদশের সদস্যরূপে অ্যাশেজ খেলার উদ্দেশ্যে আগত সফরকারী এমসিসি দলের বিপক্ষে খেলেন। ঐ সময়ের বিশ্বের সেরা বোলার সিডনি বার্নসের ন্যায় বোলারদের বিপক্ষে অনেক সময় নিয়ে ১১০ রান তুলেছিলেন। পরের মৌসুমে সাউথ অস্ট্রেলিয়া শিল্ডের শিরোপা জয় করে। ওয়েস্টার্ন অস্ট্রেলিয়ার বিপক্ষে ৭/৩১ পান। তন্মধ্যে, হ্যাট্রিক করেছিলেন তিনি। ভিক্টোরিয়ার বিপক্ষে ১৭৭ মিনিটে ১৬৩ রান তোলার পর প্রথম ইনিংসে ৮/৬৬ পান।
১৯১৩ সালে অস্ট্রেলিয়া দলের সদস্যরূপে উত্তর আমেরিকা গমন করেন। ঐ দলটির সংগঠকের ভূমিকায় অবতীর্ণ হয়েছিলেন এডগার মেইন নামীয় দক্ষিণ অস্ট্রেলীয় ব্যাটসম্যান। তিনি অস্ট্রেলিয়ান কন্ট্রোল বোর্ডের কাছ থেকে আনুষ্ঠানিকভাবে প্রতিনিধিত্বমূলক দল প্রেরণের চেষ্টা চালান। কিন্তু বোর্ড তা করতে অস্বীকৃতিজ্ঞাপন করে। সবগুলো খেলায় অংশ নিয়ে জ্যাক ক্রফোর্ড সহস্রাধিক রান ও দুই শতাধিক উইকেট পান। প্রথম-শ্রেণীর খেলাগুলোয় বোলার হিসেবে তিনি বেশ কার্যকরী ভূমিকা রাখেন। পরবর্তীতে তিনি উল্লেখ করেন যে, তার দেখা এটিই সেরা সফর ছিল। গণমাধ্যমে এ সফর শেষে তার ইংল্যান্ড গমনের কথা বলা হলেও দলের বাদ-বাকী সদস্যদের সাথে অস্ট্রেলিয়ায় প্রত্যাবর্তন করেছিলেন।
বিতর্কিত ভূমিকা
১৯১৩-১৪ মৌসুমে বেশ সফল সময় অতিবাহিত করেন। ৩৪ উইকেট পান তিনি। নিউ সাউথ ওয়েলসের বিপক্ষে ৮৯ মিনিটে ৯১ রান তুলেন। এরপর ১০ উইকেট পান। ভিক্টোরিয়ার বিপক্ষে পান এগারোটি উইকেট। তন্মধ্যে, শেষ খেলাটিই দক্ষিণ অস্ট্রেলিয়ার পক্ষে সর্বশেষ খেলায় অংশগ্রহণ ছিল তার। ১৯১৪ সালের শেষদিকে অস্ট্রেলিয়ান কন্ট্রোল বোর্ডের অনুমোদনবিহীন দলের সাথে নিউজিল্যান্ড সফরে যান। দলটিকে ক্যান্টারবারির সাবেক ব্যাটসম্যান আর্থার সিমস নেতৃত্ব দিয়েছিলেন। সফরের প্রথম-শ্রেণীর খেলাগুলোয় তিনি ২১ উইকেট লাভ করেন ও সেঞ্চুরির সন্ধান পান। তবে, গুরুত্বহীন খেলায় সেরা ইনিংস খেলেন। সাউথ ক্যান্টারবারি পঞ্চদশের বিপক্ষে সোয়া পাঁচ ঘণ্টায় ৩৫৪ রান তুলেন। ইনিংসটিতে ১৪ ছক্কা ও ৪৫টি চারেরর মার ছিল। ভিক্টর ট্রাম্পারের সাথে ৬৯ মিনিটে ২৯৮ রান তুলেন। মন্টি নোবেল তাকে ৯ মিনিটে ৫০ রান তুলতে সহায়তা করেন। এরফলে অস্ট্রেলিয়া দল ৯২২/৯ করে।